ДО  

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА

от Костантин Луков – Председател на Общински съвет и Евгений Мосинов – общински съветник
Относно: Ремонт на ул. „Пиротска“, в частта от ул. „Цар Симеон“ до ул. „Оборище“, гр.Бургас  

УВАЖАЕМИ ОБЩИНСКИ СЪВЕТНИЦИ,


Улица „Пиротска“ в участъка от ул. „Цар Симеон“ до ул. „Оборище“ е изградена преди повече от 50 години. Тогава пътната настилка е изпълнена чрез поставяне на павета. През този период от време и особено след 1990 година в този участък на улицата бяха изградени множество нови сгради. Само през настоящата година в края на улицата бяха построени две кооперации. При извършване на строителството улицата бе разкопавана многократно за прокарване на подземни инфраструктурни съоръжения. Към настоящият момент настилката на улицата не е възстановена и създава затруднения на живущите в района. При дъждовно време, особено в периодите на по-обилни валежи, огромна част от нея се наводнява и на практика я прави трудно за използване, като едновременно с това наводнява и избените помещения на сградите.  Улицата се намира в идеалния център на града и живеещите на тази улица плащат едни от най-високите данъци. Преди повече от четири години живеещите на ул. „Пиротска“ в този участък, са инициирали подписка за възстановяването й, която е входирана в деловодството на Община Бургас, но до настоящия момент не са предприети мерки от администрацията на Община Бургас за извършване на ремонт.
Предвид приключилото застрояване на свободни терени на ул. „Пиротска“ в този участък, смятаме че вече е наложително извършване на цялостно обновяване на уличното платно. 
 Във връзка с гореизложеното и на основание чл.21, ал.1, т.8 от ЗМСМА,  предлагам на Общински съвет да вземе следното
РЕШЕНИЕ:

Възлага на Кмета на Община Бургас при изработване на проект за бюджет на Община Бургас за 2019 г. да предвиди необходимите средства за цялостен ремонт на ул. „Пиротска“, в частта от ул. „Цар Симеон“ до ул. „Оборище“, гр. Бургас“.
С уважение:

Костантин Луков

Евгений Мосинов

